TWPC ส่งซิก Q4/64 โตโดดเด่น
TWPC เติบโตทั้งจากงวดเดียวกันของปีก่อน และไตรมาสก่อน จากราคาผลิตภัณฑ์ที่สูงขึ้นทั้งในประเทศและต่างประเทศ และปริมาณการส่งออกที่เพิ่มขึ้น
TWPC เติบโตทั้งจากงวดเดียวกันของปีก่อน และไตรมาสก่อน จากราคาผลิตภัณฑ์ที่สูงขึ้นทั้งในประเทศและต่างประเทศ และปริมาณการส่งออกที่เพิ่มขึ้น
3 ม.ค. 2565

คุณค่าบริษัท
ข้อมูลจากสมาคมแป้งมันสำปะหลังไทยพบว่า ราคาแป้งมันสำปะหลังในประเทศเฉลี่ยในไตรมาส 4 ปี 2564 เพิ่มขึ้น 13% เมื่อเทียบกับงวดเดียวกันของปีก่อน และ 5% เมื่อเทียบกับไตรมาสก่อน เป็น 14,900 บาทต่อตัน และราคาส่งออกแป้งมันสำปะหลังเฉลี่ยไตรมาส 4 ปี 2564 เพิ่มขึ้น 6% เมื่อเทียบกับงวดเดียวกันของปีก่อน หรือเพิ่มขึ้น 1% เมื่อเทียบกับไตรมาสก่อน เป็น 485 ดอลลาร์ต่อตัน
นอกจากนี้ คาดว่าราคาแป้งมันสำปะหลังจะยังอยู่ในระดับสูง หนุนจากความต้องการที่แข็งแกร่งจากจีน ตามราคาแป้งข้าวโพด (ซึ่งเป็นสินค้าทดแทน) ในจีนที่ทรงตัวในระดับสูงราว CNY 3,550-3,650/ตัน
ทั้งนี้ทาง บล.กรุงศรี คาดกำไรไตรมาส 4 ปี 2564 บริษัท ไทยวา จำกัด (มหาชน) หรือ TWPC เติบโตทั้งจากงวดเดียวกันของปีก่อน และจากไตรมาสก่อน หนุนจากราคาผลิตภัณฑ์ที่สูงขึ้นทั้งในประเทศและต่างประเทศ และปริมาณ การส่งออกที่เพิ่มขึ้น โดยมูลค่าการส่งออกผลิตภัณฑ์มันสำปะหลังใน ต.ค.-พ.ย. เพิ่มขึ้น 30% เมื่อเทียบกับงวดเดียวกันของปีก่อน และ 49% เมื่อเทียบกับงวดเดียวกันของปีก่อน ตามลำดับ
ผลดังกล่าวคาดว่า TWPC ในช่วงไตรมาส 4 ปี 2564 จะมีกำไร 108 ล้านบาท  เพิ่มขึ้น 1,103% เมื่อเทียบกับงวดเดียวกันของปีก่อน และเพิ่มขึ้น 178% เมื่อเทียบกับไตรมาสก่อน
ขณะที่ผลการดำเนินงานไตรมาส 3 สิ้นสุดวันที่ 30 กันยายน 2564 บริษัทมีรายได้รวมขยับขึ้นมาอยู่ที่ 2,281.15 ล้านบาท จากงวดเดียวกันของปีก่อน 1,765.96 ล้านบาท ประกอบด้วยรายได้จากธุรกิจแป้งมันสำปะหลังเพิ่มขึ้น และรายได้จากธุรกิจอาหารเพิ่มขึ้น ส่งผลให้บริษัทพลิกมีกำไรสุทธิ 38.90 ล้านบาท หรือ 0.04 บาทต่อหุ้น จากงวดเดียวกันของปีก่อนขาดทุนสุทธิ 40.89 ล้านบาท
ส่วนผลการดำเนินงานงวด 9 เดือนแรก สิ้นสุดวันที่ 30 กันยายน 2564 บริษัทมีรายได้รวมขยับขึ้นมาอยู่ที่ 6,689.28 ล้านบาท จากงวดเดียวกันของปีก่อน 5,091.51 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 242.12 ล้านบาท หรือ 0.28 บาทต่อหุ้น จากงวดเดียวกันของปีก่อน 29.28 ล้านบาท หรือ 0.03 บาทต่อหุ้น โดยภาพรวมจากยอดขายเพิ่มขึ้นหลักมาจากยอดขายกลุ่มธุรกิจแป้งมันสำปะหลัง และจากราคาแป้งข้าวโพดซึ่งเป็นสินค้าทดแทนในบางอุตสาหกรรมยังอยู่ในระดับสูง และยอดขายกลุ่มธุรกิจอาหารยังสามารถเติบโตได้อย่างแข็งแกร่ง
ขณะเดียวกันทางนักวิเคราะห์มองภาพเชิงบวกในปี 2565 โดยคาดอัตรากำไรขั้นต้นปี 2565 จะยังสูงกว่า 20% หนุนจากอัตราการผลิตที่สูงขึ้น ตามผลผลิตมันสำปะหลัง รวมถึงแรงหนุนจากราคาแป้งมันสำปะหลังที่ทรงตัวในระดับสูง
พร้อมกับ TWPC ยังมีแผนในการเปิดตัวผลิตภัณฑ์ใหม่ พลาสติกชีวภาพย่อยสลายได้ ซึ่งใช้มันสำปะหลังเป็นวัตถุดิบ ในไตรมาส 1 ปี 2565 ซึ่งจะช่วยเพิ่มรายได้ขายและอัตรากำไรขั้นต้นในอนาคต
ดังนั้นคำแนะนำ “ซื้อ” หนุนจากภาพเชิงบวกในไตรมาส  4 ปี 2564  และปี 2565 ราคาเป้าหมาย 7.10 บาทต่อหุ้น อ้างอิงจาก PE ปี 2565 ที่ 12 เท่า
…
ผู้ถือหุ้นรายใหญ่ 
รายชื่อกรรมการ